Naomba Kwako Bibiye
"Naomba Kwako Bibiye" ni jina la wimbo ulioimbwa na kundi zima la muziki wa taarab kutoka mjini Zanzibar, Ikhwani Safaa Musical Club au Malindi. Wimbo umetoka miaka ya 1980 na kuimbwa na marehemu Maulid Mohamed Machaprara. Wimbo unatoka katika albamu ya kompilesheni ya "A Hundred Years Of Taarab In Zanzibar". Kompilesheni hii ilitazama nyimbo za Malindi tangu kuanzishwa kwake kuanzia 1905 hadi 2005. Wimbo huu ni wa 8 kutoka katika albamu hii. Machaprara anamlilia mpenzi wake anayejitia kisebusebu juu ya mapenzi yake kwake. Anambembeleza amtie mwake moyoni, kwani mengi ni mateso ashuhudiayo duniani hapa. Haishi hapo, ameonjeshwa raha ya mtu anayependwa, mbaya zaidi akamfanyia hila ya mapenzi.
Muziki kwenye miaka ya 1990
Ile miaka ya mwanzoni mwa 1990 ilitawaliwa na marapa wa kike, kama vile Queen Latifah na kundi la muziki wa hip hop linaloendeshwa na wasanii watatu Salt-n-Pepa. Mwishoni mwa miaka ya 1990 tumeona kuibuka kwa marapa wengi wa kike walioingia huko East Coast hip hop, kukiwa na kutolewa kwa albamu ya kwanza ya Lil' Kim (na "Hard Core") na Foxy Brown (na albamu yake ya "Ill Na Na"), hasa kwa kuzidi kwao kujionesha maungo yao na mistari yenye miropoko ya haja.